da da en sv da da fr de da da de da en da da da da da da da da da da es en da da da da da da da da eo da fr fi nb nb da nb da nb da nb da nb sv nb da nb da nb da de da de da da en
Kik over hækken til naboen har givet anledning til flere lokale anholdelser
Hurtige anmeldelser fra naboer har hjulpet Sydøstjyllands Politi til at fange flere tyveknægte.
Netop nabohjælp med hurtige anmeldelser, har været en afgørende faktor for, at politiet holder flere personer i varetægtsfængsel, sigtet for indbrud og tyverier i private hjem på Kol-ding-egnen.
De er nemlig alle anholdt ved målrettede politiaktioner. Og det er et resultat af Sydøstjyllands Politis konsekvente tilgang netop til anmeldelser om indbrud i private hjem, der har givet pote.
Det gælder om at få patruljer hurtigt frem til et gerningssted, så der hurtigt kan arbejdes målrettet med de oplysninger, der er modtaget fra årvågne borgere, lyder det blandt andet i en pressemeddelelse fra politiet.
Taget på fersk gerning
To af mændene, der er sigtet, på 34 og 36 år, blev anholdt på friske spor i en bil på vej væk efter et forsøg på indbrud i en villa. En villaejer der opdagede ubudne gæster i naboens have, råbte straks op og tilkaldte derefter politiet. De to mænd er nu fængslet i fire uger, og efterforskningen fortsætter både i den konkrete sag og med at afdække, om de pågældende har flere indbrud på samvittigheden, lyder det videre fra politiet.
Det er også lykkedes for Sydøstjyllands Politi på friske spor at anholde en formodet gerningsmand på 40 år i forbindelse med et indbrud i en villa i Kolding. Anholdelsen gik så hurtigt, at manden stadigt var i besiddelse af tyvekoster fra indbruddet. Også i denne sag fortsætter efterforskningen med de samme formål, som oven for nævnte.
Og endnu tre mænd, på 22, 29 og 33 år, har været anholdt efter begrundet mistanke om indbrud, ligeledes i private hjem. Disse tre mænd er dog igen løsladt efter afhøring, men efterforskningen fortsætter.
Hvis naboen fx er udrejst kan et kik en gang imellem over hækken kan være en god ting – og sker der noget mistænkelige, så straks at anmelde det til politiet.
Af hensyn til den videre efterforskning i omtalte sager og anholdelser, har Sydøstjyllands Politi pt. ikke yderligere oplysninger, men understreger, at etablere aktiv nabohjælp, især i villakvarterer, kan gøre en forskel.
Brodersen, Svend Erik - Journalist (medl. af Dansk Journalistforbund). Ansat i bl.a. Jydsk Telefons lnformat¡on. Jydske Tidende, Kolding Folkeblad, lokalredaktør i Vamdrup, forsideredaktør, informationschef i DSB, ansv.hav. redaktør på tidsskriftet Brandvæsen (FKBDBI). Pensioneret, men fortsat aktiv som lokal journalist for Christiansfeld Avis, Lunderskov Folkeblad og Vamdrup Avis. Ekspert på jernbaner. Har skrevet bogen "Kolding Sydbaner 1911-1948. Historien om banerne i "De otte Sogne". Bor i Vamdrup og Hejlsminde. Sign.: S-bro, sebro og bro.
Spændende besøg fra Kenya med dans, drama og dialog
Forsvundet tysk mand er sidst set i Hejls
Rådgivere ind over udvikling af Koldings havneområder
Det kører på hjul for Dans gardinbutik
Krav fra Banedanmark udfordrer Kolding Kommune
Ros fra formand til folk bag populære æblekagekoncerter
Efterskole inviterer til en ny omgang ”spis, sang og snak”
Solcelleanlæg et skridt videre
Spændende besøg fra Kenya med dans, drama og dialog
920 deltog i festen for frivillige
Klar til præsentation af landsbyfællesskabsplan
Forsvundet tysk mand er sidst set i Hejls
Rådgivere ind over udvikling af Koldings havneområder
Fin musik og god underholdning
Forrige Næste 1 af 95
© 2022 - Fællesavisen - Christiansfeld Avis / Lunderskov Folkeblad / Vamdrup Avis. All Rights Reserved.